عقیل جامد

سید عبد القادر المتخلص عقیل جامد کی پیدائش 10 جولائی 1947ء میں ہوئی آپ ایک ریٹائرڈ تحصیل دار ہیں۔ آپ کو شاعری کا ذوق بچپن ہی سے رہا ہے آپ ایک منفرد سوچ کے مالک ہیں۔

تصانیف 
جدید شاعر عقیل جامد کے کُل تین مجموعہ کلام منظر عام پر آچکے ہیں۔ دو اشتراکی مجموعے جو ’’لہجے‘‘ اور ’’انتسللہ‘‘ کے نام سے شائع ہوئے جس کی وجہ سے ادبی دنیا میں ان کی الگ پہچان بنی۔ تیسرا مجموعہ ’’گل دیگر شگفت‘‘ کے نام سے شائع ہو کر قارئین و ادبا سے داد و تحسین حاصل کرچکا ہے۔ انھوں نے شروع میں ساغر جیدی سے علم و عروض اور شاعری کے فنی لوازمات سے آگاہی حاصل کی اور پھر انھیں کی توسط سے مولانا تسخیر فہمی جیسے استاد شاعر سے روابط پیدا کیے۔

اسلوب 
عقیل جامد ابتدا ہی سے جدت پسند ہیں موصوف نے اپنے دامن کو رجعت پسندی سے محفوظ رکھا ہے ان کے تینوں مجموعہ کلام ان کی جدت طرازی، جدید اسلوب اور خیال کی آزادی کے غماز ہیں جدیدیت کے تمام فنی لوازمات کو ملحوظ رکھتے ہوئے موصوف نے اپنے فن کا لوہا منوایا ہے۔ اس کے ساتھ ساتھ خوف، تنہائی، یگانگی، یاسیت، اظہار بیان کی آزادی اور وجودیت ان کی شاعری کی اہم خصوصیات ہیں علاوہ ازیں شاعری میں راست گفتگو اور مکالمہ کا رنگ سر چڑھ کر بولتا ہے۔ اس طرز کے چند اشعار ملاحظہ ہوں:

جدید شاعری کا ایک اہم پہلو کیڑوں، مکوڑوں اور پرندوں کے نام کو علامتی و استعاراتی انداز میں استعمال کرنا ہے ان رجحانات کو بڑے فن کارانہ انداز میں اپنی شاعری میں استعمال کر کے عقیل جامد نے ادبی دنیا میں اعلیٰ مقام حاصل کیا ہے موصوف نے اپنی شاعری میں مچھلی، تتلی، سانپ، کبوتر، کوے، بلبلیں، لال کوے، ہرے کوے، ہنس، گھوڑے، مرغیاں، بکریاں، اونٹ، قاز، جھینگے، بگلا، توتی، مگرمچھ، مرغ، چوزے، کتا، الو، تیندوا، خرگوش، مکوڑے، کنکجھورے، مکھی، بچھو، گرگٹ، چھپکلی، مینڈک جیسے چرند پرند کا تذکرہ جدید طرز سے کیا ہے۔ اس نوعیت کے چند شعر ملاحظہ ہوں:

علامت نگاری 
عقیل جامد کی شاعری میں نئے علائم دیکھنے کو ملتے ہیں۔ لال کوے، ہرے کوے، شریر مرغ، غریب چوزے، کانی بطخ، بہرے قاز وغیرہ جیسے الفاظ کا استعمال موصوف نے بڑی فن کاری سے کیا ہے:

عقیل جامد نے مختلف زاویہ ہائے نگاہ سے اپنی شاعری میں جدید اسلوب کو اپنا کر اپنی ایک الگ پہچان بنائی ہے۔

حوالہ جات 

رائل سیما کے شعراء
ضلع کڈپہ کی اردو شخصیات
کڈپہ ضلع کے شعراء